Document ID: 32012R0674

REGOLAMENT TAL-KUMMISSJONI (UE) Nru 674/2012
tat-23 ta’ Lulju 2012
li jemenda r-Regolament (KE) Nru 1418/2007 li jikkonċerna l-esportazzjoni tal-irkupru ta’ ċerti tipi ta’ skart lejn pajjiżi li mhumiex fl-OECD
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjaġġi ta’ skart (1), b’mod partikolari l-Artikolu 37 tiegħu,
Wara konsultazzjoni mal-pajjiżi kkonċernati,
Billi:
(1)
L-Anness IIIA tar-Regolament (KE) Nru 1013/2006 ġie emendat bir-Regolament tal-Kummissjoni (UE) Nru 664/2011 tal-11 ta’ Lulju 2011 (2) dwar vjaġġi ta' skart biex jinkludi ċerti taħlitiet ta’ skart. Konsegwentement, skont l-Artikolu 37 tar-Regolament (KE) Nru 1013/2006, il-Kummissjoni bagħtet talba bil-miktub lil kull pajjiż li d-Deċiżjoni tal-OECD ma tapplikax għalih (3), li titlob konferma bil-miktub li dawk it-taħlitiet ta’ skart, li l-esportazzjoni tagħhom mhix projbita skont l-Artikolu 36 tar-Regolament (KE) Nru 1013/2006, jistgħu jiġu esportati mill-Unjoni Ewropea għall-irkupru f'dak il-pajjiż u titlob indikazzjoni dwar liema proċedura ta' kontroll, jekk hemm, tiġi segwita fil-pajjiż tad-destinazzjoni. L-Anness tar-Regolament tal-Kummissjoni (KE) Nru 1418/2007 tad-29 ta’ Novembru 2007 li jikkonċerna l-esportazzjoni tal-irkupru ta’ ċerti tipi ta’ skart imniżżla fl-Anness III jew IIIA tar-Regolament (KE) Nru 1013/2006 tal-Parlament Ewropew u tal-Kunsill lejn pajjiżi fejn id-Deċiżjoni tal-OECD dwar il-kontroll ta’ movimenti intrakonfinali tal-iskart ma tapplikax (4) għalhekk għandu jiġi emendat biex jieħu kont tar-risposti li wasslu.
(2)
Il-Kummissjoni rċeviet ukoll aktar informazzjoni mingħand diversi pajjiżi marbuta ma’ skart ieħor elenkat fl-Anness III jew IIIA tar-Regolament (KE) Nru 1013/2006. L-Anness tar-Regolament (KE) Nru 1418/2007 għandu għalhekk jiġi emendat biex jikkunsidra dan,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1418/2007 għandu jiġi emendat skont l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fl-erbatax-il jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta’ Lulju 2012.

Labels: 3
13
20